CELEX: 62014TN0720
Language: fi
Date: 2014-10-10 00:00:00
Title: Asia T-720/14: Kanne 10.10.2014 – Rotenberg v. neuvosto

12.1.2015   
            
            
               FI
            
            
               Euroopan unionin virallinen lehti
            
            
               C 7/37
            
         Kanne 10.10.2014 – Rotenberg v. neuvosto
   (Asia T-720/14)
   (2015/C 007/42)
   Oikeudenkäyntikieli: englanti
   
      Asianosaiset
   
   
      Kantaja: Arkadi Rotenberg (Pietari, Venäjä) (edustajat: D. Pannick, QC, barrister M. Lester, solicitor S. Hey ja solicitor H. Brunskill)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan neuvoston päätöksen 2014/508/YUTP ja neuvoston täytäntöönpanoasetuksen (EU) N:o 826/2014 kantajaa koskevilta osin
            
         
               —
            
            
               velvoittamaan neuvoston korvaamaan hänen oikeudenkäyntikulunsa.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu siihen, ettei neuvosto ole esittänyt asianmukaisia tai riittäviä syitä sille, että kantaja sisällytetään luetteloon henkilöistä, yhteisöistä ja elimistä, joihin kohdistetaan rajoittavia toimenpiteitä.
            
         
               2)
            
            
               Toinen kanneperuste, joka perustuu siihen, että neuvosto on tehnyt ilmeisen virheen katsoessaan, että yksikään riidanalaisiin toimiin sisällyttämisen edellytyksistä täyttyi kantajan tapauksessa.
            
         
               3)
            
            
               Kolmas kanneperuste, joka perustuu siihen, että neuvosto on rikkonut tietoturvaperiaatteita.
            
         
               4)
            
            
               Neljäs kanneperuste, joka perustuu siihen, ettei neuvosto ole turvannut kantajan puolustautumisoikeuksia ja oikeutta tehokkaaseen oikeussuojaan.
            
         
               5)
            
            
               Viides kanneperuste, joka perustuu siihen, että neuvosto on oikeudettomasti ja suhteettomasti loukannut kantajan perusoikeuksia, mukaan lukien omaisuudensuojaa, elinkeinotoiminnan harjoittamisen vapautta ja mainetta.